text.text: عفوية الثورة التونسية و غياب التنظيم و القيادة (5)
text.text_idx: #000007
text.text: كيفاش الثورة التونسية عفوية؟
text.text_idx: #000009
text.text: الثورة التونسية اندلعت بسبب حدث عفوي أحرق فيه الشاب محمد البوعزيزي روحو بعد ما تفكتلو البرويطة من طرف اعوان التراتيب البلدية . حادث اعتباطي بحت : انتحار شاب معادش ينجم يتحمل ظروفو الاجتماعية . مهوش هذا اول حادث من نوعو لأنو صار قبلو على الأقل واحد في المستير في نفس العام .
text.text_idx: #000010
text.text: ==> الثورة اندلعت بمحض الصدفة.
text.text_idx: #000011
text.text: التحركات الشعبية: مظاهرات ، وقفات احتجاجية ،اعتصامات و مواجهات مع الامن التونسي.
text.text_idx: #000012
text.text: – و بين ما هو عفوي تماما متاع مظاهرات و مداهمات لمؤسسات عمومية و مواجهات مع الامن تخرج من الاحياء الشعبية ، من غير ما تكون ثما منظمة قانونية تتبناها و تأطرها .
text.text_idx: #000015
text.text: التحركات #العفوية بسيدي بوزيد و منزل بوزيان و المكناسي و الرقاب و تالة و القصرين و حي التضامن و الكرم.. كانت هي أعنف المواجهات بين المواطنين ( خصوصا الشباب) و بين الامن التونسي :بوليس +حرس وطني .
text.text_idx: #000016
text.text: و كانت مصادمات يوميا فيها، الحجر و الغاز و الكرتوش : و كل شهداء الثورة تقريبا تقتلو في تحركات عفوية موش المنظمة و المؤطرة.
text.text_idx: #000017
text.text: التحركات #العفوية و الصور +الفيديوات الي نقلت شجاعة المتظاهرين و وحشية القتل البوليسي و اعتباطيتو، هوما الي استفزو الشعب التونسي و حمسوه علخر و خلا شرارة التحركات تنتقل من سيدي بوزيد الى القصرين و تمر بأغلب مناطق البلاد لين توصل للعاصمة .
text.text_idx: #000018
text.text: التحركات العفوية مكانش عندها مطالب و انما كانت احتجاج مطلق: سب للنظام و البولسي و عايلة الرئيس :الطرابلسية.
text.text_idx: #000019
text.text: التحركات المؤطرة إشتركت زادا في كونها احتجاج مطلق على: البطالة و الفساد و لأنها مؤطرة تحت منظمات فإنها كانت تاخو وقت كبير في تنظيمها و يبدا موعدها يتحدد سلفا قبل بأيامات و لذا فانها تبدا محاصرة بالبوليس بالمسبق و مافيهاش برشا عنف و لذا فانو تأثيرها في الراي العام صغير باستثناء مظاهرة صفاقس ( قرابة 50 ألف).
text.text_idx: #000020
text.text: التحركات العفوية كانت هي المحرك بينما التحركات المؤطر كان وراها من جميع المستويات لكن الزوز كانو احتجاجات على النظام و تعبير على رفض : الفساد ،الاستبداد ،التعسف الاداري، التسلط البوليسي و البطالة...
text.text_idx: #000021
text.text: الجماهير المتظاهرة و المتصادمة مع قوات الامن في كل تحركاتها العفوية أو المؤطرة ، ماكانش عندها وعي حقيقي بخصائص #النظام اذا استثنينا العموميات المطلقة كيف ستبداد الحزب الواحد و نظام بوليسي و نظام قمعي و فساد سياسي و اداري ... يعني اذا استثنينا التوصيفات المعتادة كيف استبداد ،فساد ،عمالة ....
text.text_idx: #000022
text.text: فانو خصائص النظام الحقيقية كيف القوانين الاستبدادية و التراتيب الادارية الاستبدادية و ثغرات القانون السامحة بالفساد و النظام الاداري و النظام القضائي و النظام الجبائي... أي كل ما يخص :القانون و الادارة المتسببين في الاستبداد و الفساد .. ماكان حد واعي بيهم.
text.text_idx: #000023
text.text: مكانش عند الجماهير المتظاهرة ادنى فكرة على الي لازم يتعمل بعد سقوط النظام و الجميع تفرهد و حس بالراحة بعد ماهرب بن علي و اعلن عن خلعو من بعد جات الاحزاب بافكارها الجاهزة على الي لازم يتعمل بعد 14 جانفي . يعني من بداية الاحداث مكانش موجود في وعي الجماهير كيفاش يتبنا #النظام_الجديد الي يحقق أماني الثوار.
text.text_idx: #000026
text.text: سؤال كبير ==> وينو البرنامج السياسي لما بعد الثورة ؟
text.text_idx: #000028
text.text: ــ فقدان تنظيم ثوري في الثورة :
text.text_idx: #000029
text.text: شاركت برشا تنظيمات في المظاهرات و الاعتصامات و الوقفات و ممكن المواجهات مع الامن و كان أكبرها هو الاتحاد العام التونسي للشغل الي نظم اضرابات عامة جهوية متتالية ٱخرها كان بتونس العاصمة يوم 14 جانفي 2011 : نهار هروب بن علي .
text.text_idx: #000030
text.text: لكن حد ما كان يمثل التنظيم القائد الي يحدد مسار التحركات و الاهداف، لذلك كلها كانت تحركات “احتجاجية” و هذا ثبت انو بعد هروب بن علي حد ما نجم ياخذ الحكم و أصلا عجزو الجميع : نقابات و جمعيات و أحزاب و رابطات حماية الثورة.. عجزو انهم يفكو الحكم.
text.text_idx: #000031
text.text: فمكان حتى تنظيم مهيمن او مسيطر ينجم يوجه الجماهير نحو فكان مؤسسات السلطة و يحكم البلاد.
text.text_idx: #000032
text.text: و كل العمل المنظم و المؤطر ماتجاوزش : المظاهرات و الاعتصامات و المصادمات و المطالبة بسقوط الحكومات .
text.text_idx: #000033
text.text: يقود التحركات او على الأقل يعبي الشعب للحركة و عندو برنامج ثوري و يهدف انو يفك الحكم : لم يتوفر هذا الثلاثي عند حتى تنظيم ( البيانات ،البرامج النظرية ،المطالب عبر وسائل الاعلام ...) كلو كلام فارغ و ميدانيا ما ثما كان الاحتجاج.
text.text_idx: #000035
text.text: بعد هروب بن علي و ارتخاء النظام و تراجع كل قواه قدام ظغط الاحتجاجات الشعبية، قعدت تونس في لحظة حرجة.
text.text_idx: #000036
text.text: و بفقدان تنظيم ثوري و برنامج ثوري : ظهرت كل الافكار و المقترحات و البرامج السياسية الي تتبناها مختلف التيارات المعارضة للنظام و الي كانت مجهولة في أغلبها من طرف الشعب ( باستثناء الاسلاميين : نهضة و ممكن سلفية فانو باقي التيارات : ماركسية ،ناصرية ،بعثية ،تحررية ..... كانت حلقات تأثيرها ضيقة علخر ).
text.text_idx: #000037
text.text: و لذا فانو صار : “تجوجيم ايديولوجي سياسي” و تضارب تام بين الموقف من الاحداث، الي قسم حتى تيارات متحالفة لسنوات و قسم تيارات متقاربة علخر كيما الماركسيين.
text.text_idx: #000038
text.text: بعد هروب بن علي مباشرة انطلقت :
text.text_idx: #000040
text.text: اعتصامات و اضرابات و مطالبات بكل شي : اصلاح اوضاع ،تشغيل ،تحسين ظروف اجتماعية ،طرد مديرين ، الحصول على الحق النقابي ،زيادات في الاجور ، غلق مصبات نفايات ،ترسيم ،ارجاع مطرودين للعمل ، عفوتشريعي عام على كل المساجين السياسيين بما فيهم الخطرين امنيا ( كتيبة اسد بن الفرات ..)، تعويضات الدولة للمعارضين السياسيين .
text.text_idx: #000041
text.text: ==> كانت موجة كاملة من المطالب : السياسية ،الاقتصادية ،الاجتماعية و الدينية ( غلق مواخير عمومية ، تبديل ايمة ، التصوير بالخمار بنبة للفتيات ...) .
text.text_idx: #000042
text.text: فئات كاملة من الشعب : الي أغلب اعوان الدولة باستثناء العسكريين تقريبا، اغلب التيارات السياسية المعارضة ، جهات كاملة ، احياء شعبية.
text.text_idx: #000043
text.text: التيارات السياسية تقريبا بكلها ساندت المطلبية لتحظى بالشعبية ( باستثناء مساندي الحكومات المؤقتة الي كانو ضعاف جدا جماهيريا ) بل وحاولت انها تكون صوت المطالب الاجتماعية اصلا ولا فما تسابق مطلبي و الشعار خوذ بايك على بكري، و كأن الثورة كانت فرصة لتحقيق اقصى ما يمكن من المطالب الاجتماعية مدامها ممكنة تو لا تتسكر من بعد !
text.text_idx: #000045
text.text: كانت #ثورتنا انفجار عاطفي و فورة مطلبية من غير وعي بالوضع ولا برنامج ثوري ولا تنظيم ثوري، و لهذا قعدت في الوضع الحرج الحالي بين نهاية نظام و العجز عن تأسيس البديل و هذا الي ينتج عليه آليا الحنين للنظام السابق.
text.text_idx: #000048
text.text: بما انو الثورة كانت انفجار عاطفي نجح في اسقاط بن علي و هكا جاب آمال و توقعات متفائلة علخر عند الشعب و جاب المطالب .
text.text_idx: #000050
text.text: انجمو نقولو شبه فوضى عايشتها الدولة في برشا مجالات من الي صارت الثورة،
text.text_idx: #000053
text.text: ==> برود جزء كبير من الشعب على السياسة و فقدان ثقة في السياسيين رغم قصر عمر التجربة ،
text.text_idx: #000055
text.text: و بما أنو صارت مطلبية جيعانة و شرهة خيبة الامل في الثورة و التيارات السياسية و فوضى سياسية :
text.text_idx: #000057
text.text: فإنو نتج طبيعيا تدهورات في الدولة خلات الشعب يحس روحو ماشي للمجهول و الخطر.
text.text_idx: #000058
text.text: – الثورة تعملت للتشغيل و هاو البطالة زادت
text.text_idx: #000066
text.text: ==> لهنا وضاحت العفوية المطلقة وين كان ثما نقمة عامة أو رغبة عامة في ازالة بن علي و الطرابلسية و التجمع الدستوري الديمقراطي و نظام القمع البوليسي.
text.text_idx: #000070
text.text: العفوية تنفجر تحت الظغط لكن بدون #وعي و #ارادة و #تنظيم فتعقبها كوارث سياسية و خيبة امل عامة : بفقدان الثيقة في الاحزاب. و هكا يرجع آليا الحنين للماضي و شد مشومك ليجيك ما اشوم او يرحمك يا راجل امي لول.
text.text_idx: #000071
text.text: اترك تعليقاً إلغاء الرد
text.text_idx: #000077